*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*137. számú előterjesztés*

Bátaszék Város Önkormányzata Képviselő-testületének 2020. június 24-én,

16 órakor megtartandó ülésére

*Közösségi Művelődési Stratégia (2015-2020) felülvizsgálatáról és Közösségi Művelődési Stratégia (2021-2024) elkészítéséről*

|  |
| --- |
| **Előterjesztő:** Dr. Bozsolik Róbert polgármester  **Készítette:** dr. Köbli Kata aljegyző  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  KOIS Bizottság 2020.06.22.  PG Bizottság: 2020.06.23. |

**Tisztelt Képviselő-testület!**

2015-ben dr. Brachinger Tamás Phd. egyetemi adjunktus, népművelő urat kértük fel, hogy készítse el Bátaszék Város Középtávú Közösségi Művelődési Stratégiáját. A dokumentum el is készült, melyet a képviselő-testület a 2015. október 28. napján megtartott ülésén fogadott el 5 évre vonatkozóan.

A Stratégia 2020. november 1. napján lejár.

Egyeztetéseket folytattunk dr. Brachinger Tamás úrral a jelenlegi Stratégia felülvizsgálatáról, valamint az elkövetkező 4 évre vonatkozó Stratégia elkészítéséről, azonban egyéb munkahelyi elfoglaltság végett leghamarabb 2021 tavaszán tudná vállalni a feladatok elvégzését.

Javasoljuk, hogy Kemény Lajos, mint a közművelődésért és a nemzetközi kapcsolatokért felelős alpolgármester vezetésével, Bátaszék Város Önkormányzata képviselő-testületének Közművelődési, Oktatási, Ifjúsági és Sport Bizottságát kérjük fel a jelenlegi Stratégia felülvizsgálatára, valamint az elkövetkező 4 évre vonatkozó új Stratégia elkészítésére.

A feladat ellátásába bevonásra kerülnek a város közművelődési szakemberei, intézményvezetői is (Bátaszékért Marketing Nonprofit Kft. ügyvezetője, valamint a Keresztély Gyula Városi Könyvtár intézményvezetője)

Kérem a tisztelt képviselő-testületet az előterjesztés megtárgyalására és a határozati javaslat elfogadására.

**Határozati javaslat:**

**Közösségi Művelődési Stratégia (2015-2020) felülvizsgálatáról és új Közösségi Művelődési Stratégia (2021-2025) elkészítésére**

Bátaszék Város Önkormányzatának Képviselő-testülete

1. egyetért a Közösségi Művelődési Stratégia (2015-2020) felülvizsgálatával, valamint új Közösségi Művelődési Stratégia (2021-2024) elkészítésével,
2. egyúttal javasolja, hogy Kemény Lajos, mint a közművelődésért és a nemzetközi kapcsolatokért felelős alpolgármester vezetésével, a város közművelődési szakembereinek bevonásával, a Közművelődési, Oktatási, Ifjúsági és Sport Bizottság végezze el az a.) pontban megjelölt feladatokat.

Határidő: folyamatosan, legkésőbb 2020. novemberi testületi ülés

Felelős: Kemény Lajos alpolgármester

Határozatról értesül: Keresztély Gyula Városi Könyvtár intézményvezetője

Bátaszékért Marketing Nonprofit Kft. ügyvezetője

irattár